CELEX: 32021R0658
Language: lt
Date: 2021-04-21 00:00:00
Title: Komisijos įgyvendinimo reglamentas (ES) 2021/658 2021 m. balandžio 21 d. dėl leidimo naudoti eterinį aliejų, gautą iš paprastųjų raudonėlių Origanum vulgare L. subsp. hirtum (Link) letsw. var. vulkan (DOS 00001), kaip visų rūšių gyvūnų pašarų priedą (Tekstas svarbus EEE)

2021 4 22   
               
               
                  LT
               
               
                  Europos Sąjungos oficialusis leidinys
               
               
                  L 137/16
               
            
         KOMISIJOS ĮGYVENDINIMO REGLAMENTAS (ES) 2021/658
         2021 m. balandžio 21 d.
         dėl leidimo naudoti eterinį aliejų, gautą iš paprastųjų raudonėlių Origanum vulgare L. subsp. hirtum (Link) letsw. var. vulkan (DOS 00001), kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 4 straipsnio 1 dalyje nustatyta priedų leidimų suteikimo tvarka;
                  
               
                     (2)
                  
                  
                     vadovaujantis Reglamento (EB) Nr. 1831/2003 4 straipsnio 1 dalimi kartu su to reglamento 7 straipsniu, buvo pateiktas prašymas suteikti leidimą naudoti eterinį aliejų, gautą iš paprastųjų raudonėlių Origanum vulgare L. subsp. hirtum (Link) letsw. var. vulkan (DOS 00001), kaip visų rūšių gyvūnų pašarų priedą;
                  
               
                     (3)
                  
                  
                     pareiškėjas paprašė šį priedą priskirti prie priedų kategorijos „jusliniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
                  
               
                     (4)
                  
                  
                     Europos maisto saugos tarnyba (toliau – Tarnyba) 2017 m. lapkričio 29 d. (2) ir 2019 m. liepos 4 d. (3) nuomonėse padarė išvadą, kad siūlomomis naudojimo sąlygomis eterinis aliejus, gautas iš paprastųjų raudonėlių Origanum vulgare L. subsp. hirtum (Link) letsw. var. vulkan (DOS 00001), nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad priedas yra laikomas medžiaga, galinčia jautriems asmenims dirginti odą ir akis ir jautrinti kvėpavimo takus ir odą. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedų pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (5)
                  
                  
                     Reglamento (EB) Nr. 1831/2003 5 straipsnio 2 dalies b punkte nustatyta, kad priedai negali būti pateikiami tokiu būdu, dėl kurio naudotojas galėtų būti suklaidintas. Tai visų pirma susiję su priedo poveikio pateikimu atsižvelgiant į kategoriją ir grupę, dėl kurių buvo išduotas leidimas. Nurodytame priede yra tam tikrų sudedamųjų dalių, pvz., karvakrolio ir timolio, kurių zootechninis poveikis tam tikruose prieduose, kuriuos jau leista naudoti, yra įrodytas. Siekiant užtikrinti, kad siūlomas 150 mg/kg visaverčio pašaro kiekis nebūtų viršytas ir šis priedas nedarytų poveikio, dėl kurio jam nebuvo suteiktas leidimas, kaip šio priedo naudojimo pašaruose sąlygą būtina nustatyti didžiausią leidžiamą jo kiekį;
                  
               
                     (6)
                  
                  
                     šios medžiagos vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti eterinį aliejų, gautą iš paprastųjų raudonėlių Origanum vulgare L. subsp. hirtum (Link) letsw. var. vulkan (DOS 00001), kaip visų rūšių gyvūnų pašarų priedą;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Leidimas
            Priede nurodytą medžiagą, priklausančią priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip priedą gyvūnų mityboje šio reglamento priede nustatytomis sąlygomis.
         
         
            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. balandžio 21 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  EFSA Journal 2017;15(12):5095.
         
            (3)  EFSA Journal 2019;17(7):5794.
      
      
         
            PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        Veikliosios medžiagos kiekis mg/kg visaverčio pašaro, kurio drėgnis yra 12 %
                     
                  
                        
                           Kategorija: jusliniai priedai
                        
                        
                           Funkcinė grupė: kvapieji junginiai
                        
                     
                  
                        2b317eo
                     
                     
                        –
                     
                     
                        Eterinis aliejus, gautas iš paprastųjų raudonėlių Origanum vulgare L. subsp. hirtum, (Link) letsw. var. vulkan (DOS 00001)
                     
                     
                        
                           Priedo sudėtis
                        
                        Eterinis aliejus, gautas iš paprastųjų raudonėlių Origanum vulgare L. subsp. hirtum (Link) letsw. var. vulkan (DOS 00001)
                        
                           Veikliosios medžiagos apibūdinimas
                        
                        Eterinis aliejus, kaip apibrėžta Europos Tarybos (1)
                        
                        
                                    —
                                 
                                 
                                    60–65 % karvakrolio
                                 
                              
                                    —
                                 
                                 
                                    1–3 % timolio
                                 
                              
                                    —
                                 
                                 
                                    4–9 % γ-terpineno
                                 
                              
                                    —
                                 
                                 
                                    5–10 % p-cimeno
                                 
                              
                                    —
                                 
                                 
                                    < 5 % linalolio
                                 
                              
                                    —
                                 
                                 
                                    2–5 % ß-kariofileno
                                 
                              
                                    —
                                 
                                 
                                    < 1,5 % α-terpineno
                                 
                              
                                    —
                                 
                                 
                                    < 2 % terpinen-4-olio
                                 
                              
                                    —
                                 
                                 
                                    0,3–1,0 % trans sabineno hidrato
                                 
                              CoE Nr. 317
                        CAS numeris: 336185–21–8
                        FEMA Nr. 2660
                        
                           Analizės metodas
                            (2)
                        
                        Pagrindinių sudedamųjų dalių identifikavimas ir fitocheminio žymens (karvakrolio) kiekybinis nustatymas pašarų priede:
                        
                                    —
                                 
                                 
                                    dujų chromatografija kartu su masių spektrometrija ir liepsnos jonizacijos detektoriumi (GC-MS ir GC-FID)
                                 
                              Raudonėlių eterinio aliejaus nustatymas premiksuose:
                        
                                    —
                                 
                                 
                                    distiliavimas vandens garais ir dujų chromatografija kartu su masių spektrometrija ir liepsnos jonizacijos detektoriumi (GC-MS ir
                                    GC-FID)
                                 
                              
                     
                        Visų rūšių gyvūnai
                     
                     
                        –
                     
                     
                        –
                     
                     
                        150
                     
                     
                        
                                    1.
                                 
                                 
                                    Priedas maišomas su pašarais kaip premiksas.
                                 
                              
                                    2.
                                 
                                 
                                    Priedo ir premiksų naudojimo taisyklėse turi būti nurodytos laikymo ir stabilumo sąlygos.
                                 
                              
                                    3.
                                 
                                 
                                    Draudžiama pašaruose naudoti eterinio aliejaus, gauto iš paprastųjų raudonėlių Origanum vulgare subsp. hirtum (Link) letsw. var. vulkan (DOS 00001), ir kitų leidžiamų priedų, gautų iš Origanum vulgare L., mišinį.
                                 
                              
                                    4.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.
                                 
                              
                     
                        2031 m. gegužės 12 d.
                     
                  
               (1)  Gamtiniai kvapiųjų medžiagų šaltiniai. Ataskaita Nr. 2 (2007 m.)
            
               (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports